આમ કહીને રોહિણીને મોહિત કેન્ટીન તરફ ખેંચી જાય છે કેન્ટીન તરફ જવા તો નીકળ્યા તો ખરા પણ કેન્ટીનની જગ્યા એ કૉલેજની પાછળનાં બાગનાં છેડે એક તરુ નીચે જઇ બેઠા.આમ તો સવારનો જ સમય હતો એટ્લે કાંઇ રવિ પણ આકરો નહતો બન્યો પણ છતા છાંયો મળે એટલાં માટે કાંતો કોઈ જોઇનાં જાય એટલાં માટે ઘટાદાર વૃક્ષ નીચે બેઠા હતાં.આ પ્રેમ અને ઝાડને પણ અનેરો સંબંધ છે.પ્રેમનો અંત ભલે ગમે ત્યાં થાય.પણ પ્રેમનું ઉદગમ અને એ ગાઢ બનવા માટે આ ઝાડ જ કારણભૂત હોય છે.